輕工業

輕工業係產品較輕嘅工業，多數同民生有關，好似食品、紡織、陶瓷、造紙、塑膠、印刷等等。

佢哋唔使大廠房，或者最先進機器，但就要大量勞動力，指嘅主要係提供生活消費品同製作手工工具嘅工業。

按照佢所用嘅唔同原料，可以分兩大類：
以農產品為原料嘅輕工業，係指直接或者間接咁以農產品為基本原料嘅輕工業。主要包括食品製造、飲料製造、煙草加工、紡織、縫紉、皮革同毛皮製作、造紙同埋印刷等工業；
以非農產品為原料嘅輕工業，是指以工業品為原料嘅輕工業。主要包括文教體育用品、化學藥品製造、合成纖維製造、日用化學製品、日用玻璃製品、日用金屬製品、手工工具製造、醫療器械製造、文化同辦公用機械製造等工業。

工業